**Cinta** merupakan sebuah filem drama romantik antologi Malaysia 2006 yang diarahkan oleh Kabir Bhatia. Filem ini merupakan filem cereka pertama arahan Khabir. Filem ini mengisahkan mengenai lima cerita yang meraikan keajaiban cinta, mengenai Harris dengan isterinya Airin; hubungan Dyan dengan adiknya, Dhani; cinta Elyas seorang pesara guru dengan pemilik gerai, Rubiah; hubungan Azlan & Azura, dan hubungan Arianna & Taufiq - di mana semuanya saling berkait di Kuala Lumpur. Filem ini menampilkan barisan pelakon *A-List* iaitu Rita Rudaini, Sharifah Amani, Fasha Sandha, Nanu Baharudin, Fatimah Abu Bakar, Baizura Kahar, Eizlan Yusof, Pierre Andre, Gambit Saifullah, Que Haidar, Rashidi Ishak, Rahim Razali, Bell Ngasri, Vanida Imran, Tony Eusoff dan Soffi Jikan. Filem ini telah ditayangkan kepada umum pada 30 November 2006.

Filem ini telah memenangi anugerah Filem Terbaik di Anugerah Skrin 2007 dan empat anugerah dari sepuluh pencalonan di Festival Filem Malaysia ke-20 termasuk Filem Terbaik.

Pada tahun 2008, Indonesia telah mengadaptasikan filem ini dengan tajuk LOVE. Filem ini turut telah diadaptasikan kepada bentuk teater melalui pementasan Terima Kasih Cinta di Istana Budaya pada tahun 2011.

Sinopsis
--------

Filem ini mengisahkan mengenai lima cerita yang mengisahkan mengenai cinta dari perspektif berbeza. Kesemua cerita, walau bagaimanapun, bergerak seiring sepanjang durasi filem ini.

#### Cerita 1

Arianna (Sharifah Amani) merupakan seorang wanita yang baru sahaja pergi ke Kuala Lumpur untuk mencari Khalif (Gambit Saifullah) di tempat kerja. Setibanya dia di tempat kerja tersebut, dia diberitahu Khalif telah berhenti kerja. Ketika perjalanan pulang, dirinya telah diragut.

Taufiq (Pierre Andre) merupakan seorang editor yang lurus bendul bagi sebuah majalah mingguan yang hampir muflis. Dia sering dibuli di tempat kerjanya. Arianna telah datang ke pejabat Taufiq, meminta dia untuk mengiklankan rakannya yang hilang itu. Taufiq menurut permintaan Arianna dan membenarkan dia untuk tinggal di rumahnya memandangkan Arianna kini tinggal sehelai sepinggang.

Panggilan telefon dari mereka yang bernama Khalif telah memulakan perjalanan mereka berdua untuk mencari Khalif yang Arianna kenal. Sepanjang pengambaraan tersebut, Taufiq mulai jatuh hati terhadap Arianna. Setelah penat mencari, Taufiq cuba meluahkan perasaannya kepada Arianna tetapi Arianna pengsan.

Doktor mengesahkan Arianna mengandungkan anak Khalif. Taufiq berasa amat kecewa manakala Arianna meneruskan pencarian seorang diri. Arianna berjaya menemui Khalif yang sedang berfoya-foya dengan wanita lain. Arianna merasa tetipu dan perjalannya ke Kuala Lumpur sia-sia. Arianna, yang patah hati cuba menelefon ibunya tetapi kerana tekanan perasaan yang melampau, dirinya keguguran.

Arianna pulang ke rumah Taufiq untuk memaklumkan dia akan pulang ke Johor Bharu. Taufiq mengiringinya ke KL Sentral untuk menaiki bas. Setibannya mereka di KL Sentral, Khalif muncul dengan penuh penyesalan, ingin Arianna pulang kepadanya. Arianna merasa gembira sebelum sedar yang Taufiq telah memaklumkan kehamilannya kepada Khalif.Arianna mulai sedar bahawa Taufiq sahaja yang benar-benar jujur mencintainya.

Taufiq, pulang ke rumah dengan wajah yang sugul sebelum melihat Arianna sedang menunggunya di hadapan rumahnya. Mereka berpelukan selepas itu, kegembiraan.

#### Cerita 2

Azura (Fasha Sandha) merupakan seorang pekerja di sebuah kedai buku. Pada satu hari, Azlan (Eizlan Yusoff),pemilik sebuah majalah fesyen telah memasuki kedainya. Mereka mempunyai sedikit pertelagahan mengenai posisi majalah Azlan dipamerkan di kedai tersebut sebelum ketua kedainya menyelesaikan pertelagahan mereka. Sejak dari hari itu, Azlan mulai merasa gundah gulana kerana terkesima dengan kecantikkan dan keberanian Azura mengkritik majalahnya.

Azlan datang semula ke kedai Azura untuk meminta pendapatnya mengenai rekaan majalahnya yang terbaharu. Azlan kemudiannya mengajak Azura untuk makan malam bersama-sama. Azura menerima pelawaan tersebut. Sejak dari malam itu, hubungan mereka berdua semakin akrab dan bibit percintaan mulai mekar.

Selepas menyaksikan pementasan Puteri Gunung Ledang di Istana Budaya,sepasang wartawan telah menangkap gambar mereka berdua berpegangan tangan. Azlan secara spontan, melepaskan genggaman tangannya dari tangan Azura. Di dalam sesi temu bual dengan wartawan mengenai majalah baharunya, Azlan telah ditanya mengenai hubungannya dengan Azura. Azlan mengatakan mereka berdua hanyalah kawan semata-mata. Azura merasa kecewa dan mulai menjauhi Azlan.

Azura meletak jawatan dan mahu pulang ke kampung. Bos Azura memaklumkan kepada Azlan mengenai hal ini dan Azlan sempat menemui Azura di KL Sentral. Azlan tidak lagi merahsiakan hubungannya dengan Azura.

#### Cerita 3

Dyan (Nanu Baharuddin) merupakan seorang eksekutif di sebuah syarikat. Dia sering bercinta dengan suami orang, suatu perbuatan yang menyakitkan hati adiknya, Dhani (Que Haidar). Dhani pula merupakan seorang lepasan Universiti yang bekerja sebagai pelukis di Pasar Seni.

Pelakon
-------

Fasha Sandha berlakon di dalam filem ini sebagai Arianna, seorang pekerja kedai buku.
* Sharifah Amani sebagai Arianna
* Pierre Andre sebagai Taufiq
* Fasha Sandha sebagai Azura
* Eizlan Yusof sebagai Azlan
* Rita Rudaini sebagai Airin
* Rashidi Ishak sebagai Harris
* Nanu Baharuddin sebagai Dyan
* Que Haidar sebagai Dhani
* Rahim Razali sebagai Cikgu Elyias
* Fatimah Abu Bakar sebagai Rubiah
* Bell Ngasri sebagai Amin
* Gambit Saifullah sebagai Khalif
* Baizura Kahar sebagai Lana
* Soffi Jikan sebagai Joe
* Tony Eusoff sebagai Dr. Fahmi

Produksi
--------

Pengambaraan babak Joe (Soffi Jikan) di Pasar Seni.
Filem ini merupakan filem cereka pertama arahan Khabir Bhatia.Dia juga menafikan filem ini meniru sebuah filem Inggeris, Love Actually. Rahim Razali mendedahkan bahawa dia jatuh cinta selepas membaca skrip filem ini dan terus menerima watak Cikgu Elyias.Fatimah Abu Bakar pula mengakui teruja untuk berlakon di samping idolanya selepas 22 tahun tidak berlakon filem. Pengambaraan bagi filem ini dilakukan pada awal tahun 2006.

Tayangan
--------

Filem ini telah ditayangkan kepada umum pada 30 November 2006. Pada hari pertama tayangan, filem ini telah berjaya mengumpul kutipan sebanyak RM 200,00, di belakang pendahulu Cicak-Man dan Nana Tanjung.

Ulasan
------

Rata-rata ulasan mengenai filem ini ialah positif. Russel Edwards dari Variety memberi ulasan "filem ini mempunyai...perasaan cinta yang membuak-buak dari Malaysia". Suraya Al-Attas dari New Straits Times mengulas filem ini sebagai "berseni". Wahida Asrani dari mStar memberi tiga patah perkataan untuk filem ini iaitu "...bukan cinta biasa". Shazryn Mohd. Faizal dari Utusan Malaysia pula menganggap filem ini sebagai salah satu filem terbaik tahun 2006.

Runut bunyi
-----------

Runut bunyi filem Cinta memuatkan 13 lagu yang di nyanyikan artis tempatan Malaysia dan juga artis luar negara.Runut bunyi ini telah dilancarkan pada 1 Januari 2006 sebelum terjual sebanyak 100,000 keping dan berjaya mendapat pengiktirafan Cakera Emas.

|  |  |  |  |  |
| --- | --- | --- | --- | --- |
| No. | Tajuk | Penyanyi | Masa |  |
| 1. | "Perpisahan" | Anuar Zain | 4:17 |
| 2. | "Sewaktu Dulu" | Andy Flop Poppy | 3:21 |
| 3. | "Ikhlas tapi Jauh" | V.E | 5:31 |
| 4. | "Selamanya" | Anggun | 2:19 |
| 5. | "Tiada Yang Kedua" | Khafi | 3:48 |
| 6. | "Cinta" | Misha Omar & Jaclyn Victor | 4:38 |
| 7. | "Belaian Jiwa" | Innuendo | 4:49 |
| 8. | "Pantun" | Zainal Abidin | 7:56 |
| 9. | "Kasih Berubah" | Ferhad | 4:30 |
| 10. | "Bila Engkau Jauh" | Shannon |  |
| 11. | "January" | Gleen Fredly | 3:47 |
| 12. | "Without You" | Same Same feat Jaclyn Victor | 3:33 |
| 13. | "Tema" | Alisa |  |

\*Lagu Kaulah Segalanya nyanyian oleh Hazrul Nizam tidak muatkan dalam album OST

Anugerah dan pencalonan
-----------------------

| Anugerah | Kategori | Penerima | Hasil |
| --- | --- | --- | --- |
| Festival Filem Malaysia ke-20 | Filem Terbaik | Ahmad Puah Omar | Menang |
| Poster Terbaik | Tercalon |
| Lakon Layar Terbaik | Mira Mustapha | Menang |
| Pelakon Pembantu Lelaki Terbaik | Rahim Razali | Menang |
| Penyunting Terbaik | Akash Singh | Menang |
| Pelakon Wanita Terbaik | Sharifah Amani | Tercalon |
| Penataan Seni Terbaik | Tee Kim | Tercalon |
| Sinematografi Terbaik | Madnor Kassim | Tercalon |
| Cerita Asal Terbaik | MIRA Mustapha & Ara | Tercalon |
| Pereka Kostum Terbaik | Moon | Tercalon |
|
| Anugerah Skrin 2007 | Filem Terbaik | Ahmad Puah Omar | Menang |
| Lakon Layar Terbaik | Mira Mustapha | Menang |
| Pelakon Lelaki Terbaik | Rahim Razali | Menang |
| Anugerah Era 2007 | Pilihan Kaki Wayang ERA | Ahmad Puah Omar | Tercalon |
|

Rujukan
-------

1. ↑  "TAYANGAN FILEM CEREKA TEMPATAN 2006". FINAS. Dicapai pada 2015-11-11. Cite has empty unknown parameter: `|coauthors=` (bantuan)
2. ↑  "Anugerah Skrin Ke-9 -- Cinta ulangi kejayaan". *Utusan Malaysia*. 16 Disember 2007. Diarkibkan daripada yang asal pada 2015-11-17. Dicapai pada 11 November 2015.
3. ↑  Tengku Bidin, Tengku Khalidah (5 Ogos 2007). "Cinta gondol Anugerah Filem Terbaik FFM Ke-20". *Utusan Malaysia*. Diarkibkan daripada yang asal pada 2015-11-17. Dicapai pada 11 November 2015.
4. ↑  "Filem LOVE Filem Malaysia Terlaris Di Indonesia?". Budiey.com. 3 April 2008. Dicapai pada 2015-12-12. Cite has empty unknown parameter: `|coauthors=` (bantuan)
5. ↑  (Inggeris)Mei Li, Lee (26 Februari 2011). "What's happenin". *The Star*. Dicapai pada 16 November 2015.
6. ↑  Mohd. Faizal, Shazryn (1 Januari 2006). "10 bintang ternama dalam CINTA". *Utusan Malaysia*. Diarkibkan daripada yang asal pada 2015-11-17. Dicapai pada 15 November 2015.
7. ↑  Asrani, Wahida (25 Januari 2006). "Fasha Sandha mahu jadi bohsia". *mStar*. Dicapai pada 15 November 2015.
8. ↑  Itar, Abd. Aziz (9 Disember 2006). "Cicak-Man kutip RM350,000 hari pertama tayangan". *Utusan Malaysia*. Diarkibkan daripada yang asal pada 2018-09-19. Dicapai pada 11 November 2015.
9. ↑  (Inggeris)Edwards, Russel (10 Oktober 2007). "Review: 'Cinta'". Variety. Dicapai pada 2015-11-11. Cite has empty unknown parameter: `|coauthors=` (bantuan)
10. ↑  (Inggeris)Al-Attas, Suraya (2 Disember 2006). "Cinta a lovely tale, simply artful and compelling". *New Straits Times*. `|access-date=` requires `|url=` (bantuan)
11. ↑  Asrani, Wahida (6 Disember 2006). "Tarikan kisah 'CINTA' hebat!". *mStar*. Dicapai pada 11 November 2015.
12. ↑  Mohd. Faisal, Shazryn (16 November 2006). "Cinta filem terbaik tahun ini?". *Utusan Malaysia*. Diarkibkan daripada yang asal pada 2015-11-17. Dicapai pada 11 November 2015.
13. ↑  "Album runut 'Cinta' terima Cakera Emas". *mStar*. 26 Disember 2006. Dicapai pada 11 November 2015.

Pautan luar
-----------

* *Cinta*  di Pangkalan Data Filem Internet (IMDb)

| * l
* b
* s
Filem Terbaik (Festival Filem Malaysia) |
| --- |
| 1980-an | 
*Tiada Esok Bagimu* (1980) ·
*Dia Ibuku* (1981) ·
*Bukit Kepong* (1982) ·
*Ranjau Sepanjang Jalan* (1983) ·
*Matinya Seorang Patriot* (1984) ·
*Tsu Feh Sofiah* (1986) ·
*Rahsia* (1987) ·
*Tiada pencalonan* (1989)
 |
| 1990-an | 
*Hati Bukan Kristal* (1991) ·
*Bintang Malam* & *Selubung* (1992) ·
*Perempuan, Isteri dan...* (1994) ·
*Sayang Salmah* (1995) ·
*Layar Lara* (1997) ·
*Jogho* (1999)
 |
| 2000-an | 
*Leftenan Adnan* (2001) ·
*KL Menjerit* (2002) ·
*Paloh* (2003) ·
*Sepet* (2005) ·
*Gubra* (2006) ·
*Cinta* (2007) ·
*Kala Malam Bulan Mengambang* (2008) ·
*Papadom* (2009)
 |
| 2010-an | 
*Magika* (2010) ·
*Hikayat Merong Mahawangsa* (2011) ·
*Bunohan* (2013) ·
*KIL* (2014) ·
*Lelaki Harapan Dunia* (2015) ·
*Jagat* (2016) ·
*Adiwiraku* (2017) ·
*One Two Jaga* (2019)
 |
| 2020-an | 
*Roh* (2021) ·
*Split Gravy on Rice* (2022) ·
 |


| * l
* b
* s
Filem terbitan Grand Brilliance |
| --- |
| Filem tunggal | 

|  |  |
| --- | --- |
| Filem aksi | 
* Anak Jantan
* Antoofighter: Amukan Drakulat!
* Azam
* Bara
* Budak Kelantan
* Burung Besi
* Chow Kit
* J Revolusi
* KAMI The Movie
* Klip 3GP
* KL Gangster 2
* Lang Buana
* Leftenan Adnan
* Lurah Dendam
* Pecah
* Songlap

 |
| Filem komedi | 
* Aku Tak Bodoh
* Anak Mami The Movie
* Baginda
* Buli
* Buli Balik
* Dunia Baru The Movie
* Gemerlapan
* Gila Baby
* Mamak Cupcake
* Otai
* Raya Tak Jadi!
* Rembat
* Tangkai Jering
* Sifu & Tongga

 |
| Filem cinta | 
* 2 Hati, Satu Jiwa
* 4 Madu
* Balada Pencinta
* Bujang Senang
* Cinta
* Duyung
* Girlfriend Kontrak
* Hooperz
* Istanbul Aku Datang!
* KIL
* Love, Supermoon
* Mukhsin
* Ngorat
* Nur Kasih The Movie
* Pasrah
* Penyair Malam
* Pekak
* Perempuan Melayu Terakhir
* Pisau Cukur
* Salon
* Sejoli
* Sepi
* Seri Dewi Malam
* Talentime

 |
| Filem seram | 
* 7 Perhentian
* Bisikan Syaitan
* Gong
* I Know What You Did Last Raya
* Janin
* Khurafat: Perjanjian Syaitan
* KL Zombi
* Penanggal
* Penunggu Istana
* Potret Mistik
* Sembunyi: Amukan Azazil
* Sesuatu Yang Tertinggal
* Susuk
* Tujuh Perhentian
* Rasukan Ablasa
* Skrip 7707

 |
| Filem drama | 
* Jibon
* Sayang Salmah

 |

 |
| Filem bersiri | 
* Senario (Senario The Movie
* Senario Lagi
* Lagi-Lagi Senario
* Senario XX
* Senario Dalam Pemburu Emas Yamashita)
* Rock (Rock
* Rock Oo!
* Rock Bro!)
* Evolusi KL Drift (1
* 2)
* Trilogi Cicakman (1
* 2
* 3)
* Nana Tanjung (1
* 2)
* Bohsia (1: Jangan Pilih Jalan Hitam
* 2: Jalan Kembali)
* Puteri Impian (1
* 2)
* Maria Mariana (1
* 2)

 |